







NR. 22121/18.11.2022
RAPORT DE SPECIALITATE
           Subsemnata Baltac Maria, pentru șef serviciu buget, finanțe, contabilitate, impozite și taxe, resurse umane și salarizare, am analizat “Proiectul de hotărâre privind rectificarea bugetului de venituri și cheltuieli al orașului Boldești-Scăeni  pe anul 2022.“                                      
          Proiectul a fost întocmit conform prevederilor legale :

- Ordonanța de Urgență nr.57/2019 - privind Codul administrativ
- Legea nr.273/2006 - privind finanțele publice locale 
- Decizia Directorului General al D.G.R.F.P. Ploiești nr.4097/3.11.2022
         Rectificarea bugetară a fost întocmită  astfel:
I-suplimentarea veniturilor secțiunii de funcționare cu suma de 270.500  lei la următoarele surse de venit:
*20.000 lei impozitul pe veniturile din transferul proprietăților imobiliare din patrimoniul personal;
*30.000 lei impozit pe clădiri de la persoane fizice;

*75.000 lei impozit și taxa pe clădiri de la persoane juridice;

*58.000 lei taxe judiciare de timbru și alte taxe de timbru;

*20.000 lei impozit pe mijloacele de transport deținute de persoane juridice;

*20.000 lei alte taxe pe utilizarea bunurilor, autorizarea utilizării bunurilor sau pe desfășurarea de activități;

*280.000 lei sume defalcate din TVA pentru echilibrarea bugetelor locale  primite prin Hotărâre de Guvern din fondul de rezervă;

*29.500 lei subvenții pentru acordarea ajutorului pentru încălzirea locuinței și a suplimentului pentru energie acordate pentru consumul de combustibili solizi și/sau petrolieri;

*86.000 lei sume alocate din bugetul ANCPI pentru finanțarea lucrărilor de înregistrare sistematică din cadrul Programului național de cadastru și carte funciară;

*-348.000 lei vărsăminte din secțiunea de funcționare pentru finanțarea secțiunii de dezvoltare;

-suplimentarea cheltuielilor secțiunii de funcționare cu suma de 270.500 lei în modul următor:
*106.000 lei la capitolul autorități publice și acțiuni externe pentru cheltuieli cu bunuri și servicii;

*70.000 lei bunuri și servicii  la capitolul învățământ;
*29.500 lei la capitolul asigurări și asistență socială pentru titlul asistență socială în vederea achitării ajutorului pentru încălzirea locuinței persoanelor beneficiare ale Legii nr.416/2001;

*55.000 lei cheltuieli cu bunuri și servicii la capitolul locuințe, servicii și dezvoltare publică;

*10.000 lei la capitolul protecția mediului tot pentru bunuri și servicii;

II-suplimentarea veniturilor secțiunii de dezvoltare cu suma de 780.340 lei din care :

*348.000 lei vărsăminte din secțiunea de funcționare;

*432.340 lei venituri din valorificarea bunurilor instituțiilor publice;

 -suplimentarea cheltuielilor secțiunii de dezvoltare cu suma de 780.340 lei pentru următoarele capitole de activitate:

*18.000 lei la capitolul învățământ pentru achiziție Pompă centrală termică la Școala Gimnazială  Mihai Viteazul;

*280.000 lei la capitolul cultură, recreere și religie în vederea suplimentării finanțării la investiția Centrul multifuncțional cultural educațional;
*462.340 la capitolul protecția mediului din care 432.340lei pentru obiectivul de investiții Modernizare și extindere stație de epurare și 30.000 lei pentru Achiziție toalete ecologice;

*20.000 lei la capitolul transport pentru Achiziție stații maxi-taxi;

III-virări de credite între capitol în cadrul secțiunii de funcționare în modul următor:
*-120.000 lei cheltuieli de personal de la capitolul ordine publică și sigurantă națională;

*100.000 lei la capitolul autorități  publice și acțiuni externe pentru cheltuieli de personal;

*20.000 lei la capitolul transport tot pentru cheltuieli de personal;

IV-evidențierea în cadrul secțiunii de funcționare a sumei de 20.400 lei reprezentând  plăți efectuate în anii precedenți și recuperate în anul curent din care 4.700 lei la capitolul învățământ și 15.700 lei la capitolul transport;

V-evidențierea în cadrul secțiunii de dezvoltare a sumei de 24.200 lei reprezentând plăți efectuate în anii precedenți și recuperate în anul curent din care 9.000 lei la capitolul protecția mediului și 15.200 lei la capitolul transport;

             Excedentul secțiunii de funcționare a bugetului local în sumă de 1.743.800  lei se regăsește în bugetul unităților de învățământ tot la secțiunea de funcționare pentru cheltuieli curente.
              Deficitul secțiunii de dezvoltare a bugetului local în sumă de 3.470.000 lei  este acoperit prin utilizarea excedentului bugetar înregistrat la finele anului 2021.   
        Respectând  prevederile legale în vigoare, consider că  proiectul de hotărâre mai sus menționat poate fi supus aprobării Consiliului Local.

